Evje 27.01.16

# Årsmelding for 2015 – Evje og Hornnes Venstre

## 1. Styret

Styret har i 2015 bestått av:

Jan Albert Haagensen, leder og sekretær

Cecilie Kyllingstad, nestleder og kasserer

Bjørn Petter Vennesland Kysnes, styremedlem

## 2. Folkevalgte

Fra og med kommunestyrets konstituering høsten 2015, har Evje og Hornnes Venstre 1 kommunestyrerepresentant for første gang på 3 valgperioder, nemlig

Cato Christensen

Cato er også nestleder i Plan og Bygg og medlem i samarbeidsutvalget for enhet for barnehage.

Cecilie Kyllingstad er valgt inn i funksjonshemmedes råd, og er førstevararepresentant til kommunestyret.

Jan Albert Haagensen er valgt inn som nestleder i Kontrollutvalget.

## 3. Sideorganisasjoner

Det er ingen sideorganisasjoner i Evje og Hornnes Venstre (Unge Venstre, Venstrekvinnelag eller Studentvenstrelag).

## 4. Organisasjon

Det har vært avhold 3 medlemsmøter, og i alt 9 styremøter med 26 saker i 2015. Det har ikke vært avholdt åpne møter. Hovedarbeidet har vært valgkamp og alt som står i denne sammenhengen. Med å få inn en person i kommunestyret har vårt arbeid blitt kronet med hell! Valgresultatet gjør også at det nå blir avholdt jevnlige gruppemøter for å forberede saker før kommunestyrebehandlingen.

I tillegg er det dannet et kontaktorgan for Venstrelagene i Setesdal. Bortsett fra stiftelsesmøtet, der det var flere representanter for hvert lag, så består utvalget av en person fra hvert lag. Organet omfatter kommunene Iveland, Evje og Hornnes, Bygland, Valle og Bykle, med følgende representasjon: Odd Håvard Dahle, Jan Albert Haagensen, Torhild Austad, Sissel Åkre og Espen Mikkelsen. Her har det vært 3 møter og 8 saker. Haagensen er leder og sekretær for utvalget.

## 5. Økonomi, kontingent og medlemstall

Samlede inntekter i 2015: 11.699

Samlede utgifter i 2015: 19.265

Formue 31.12.2015: 3.903,59

Gjeld: 0

Medlemstall 31.12.2015: 14

Medlemstall 31.12.2014: 12

Lokal medlemskontingent i 2015 har vært kr. 50. For Unge Venstre-medlemmer har det vært en spesialkontingent på kr. 1 for tilslutning til lokallaget.

For Evje og Hornnes Venstre

Jan A. Haagensen

Leder